ओनेगा झील
ओनेगा झील (रूसी: Оне́жское о́зеро, ओनेझ़स्कोए ओज़ेरो; अंग्रेज़ी: Lake Onega) पश्चिमोत्तरी रूस में कारेलिया गणतंत्र, लेनिनग्राद ओब्लास्त व वोलोग्दा ओब्लास्त के क्षेत्रों में स्थित एक मीठे पानी की झील है। लादोगा झील के बाद यह यूरोप की दूसरी सबसे बड़ी झील है। नाविक यातायात के लिये बाल्टिक सागर को श्वेत सागर से जोड़ने वाला नहर-मार्ग ओनेगा झील और इसके दक्षिण-पश्चिम में स्थित लादोगा झील से होते हुए निकलता है।